stanford-oval/wikipedia huggingface dataset:
รายชื่อประเทศที่มีเมืองหลวงไม่ใช่เมืองใหญ่ที่สุด
รายชื่อเมืองหลวงที่ไม่ใช่เมืองใหญ่ที่สุด

กรุงวาติกัน, นครรัฐวาติกัน
กรุงออตตาวา, ประเทศแคนาดา
กรุงวอชิงตัน ดี.ซี., สหรัฐ
กรุงเบลโมแพน, ประเทศเบลีซ
กรุงกีโต, ประเทศเอกวาดอร์
กรุงบราซิเลีย, ประเทศบราซิล
กรุงซูเกร, ประเทศโบลิเวีย
กรุงพริทอเรีย, ประเทศแอฟริกาใต้
กรุงโดโดมา, ประเทศแทนซาเนีย
กรุงคาร์ทูม, ประเทศซูดาน
กรุงยาอุนเด, ประเทศแคเมอรูน
กรุงอาบูจา, ประเทศไนจีเรีย
กรุงยามูซูโกร, ประเทศโกตดิวัวร์
กรุงราบัต, ประเทศโมร็อกโก
กรุงวัลเลตตา, ประเทศมอลตา
กรุงซานมารีโน, ประเทศซานมารีโน
กรุงวาดุซ, ประเทศลีชเทินชไตน์
กรุงแบร์น, ประเทศสวิตเซอร์แลนด์
กรุงอังการา, ประเทศตุรกี
กรุงอาบูดาบี, สหรัฐอาหรับเอมิเรตส์
กรุงศรีชยวรรธนปุระโกฏเฏ, ประเทศศรีลังกา
กรุงพอร์ตออฟสเปน, ประเทศตรินิแดดและโตเบโก
กรุงบันจูล, ประเทศแกมเบีย
กรุงนิวเดลี, ประเทศอินเดีย
กรุงอิสลามาบาด, ประเทศปากีสถาน
กรุงอัสตานา, ประเทศคาซัคสถาน
กรุงปักกิ่ง, ประเทศจีน
กรุงเนปยีดอ, ประเทศพม่า
กรุงฮานอย, ประเทศเวียดนาม
กรุงมะนิลา, ประเทศฟิลิปปินส์
กรุงแคนเบอร์รา, ประเทศออสเตรเลีย
กรุงเวลลิงตัน, ประเทศนิวซีแลนด์
กรุงปาลีกีร์, ประเทศไมโครนีเชีย
กรุงปอร์โต-โนโว, ประเทศเบนิน
กรุงมาลาโบ, ประเทศอิเควทอเรียลกินี
กรุงเงรุลมุด, ประเทศปาเลา
กรุงไทเป, ประเทศไต้หวัน
กรุงนูซันตารา (เมือง), ประเทศอินโดนีเซีย
ดูเพิ่ม

เมืองหลวง
บุญเลิศ แก้วประสิทธิ์

| พลเอกบุญเลิศ แก้วประสิทธิ์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 19 กุมภาพันธ์ พ.ศ. 2485 (82 ปี) อำเภอท่าหลวง จังหวัดลพบุรี
คู่สมรส: นางธิดา แก้วประสิทธิ์
บุตร: พันโทหญิง จิตรลดา แก้วประสิทธิ์   นายบรรดาล แก้วประสิทธิ์
ศิษย์เก่า: โรงเรียนนายร้อยพระจุลจอมเกล้า โรงเรียนเสนาธิการทหารบก
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ยศ:  พลเอก
ผ่านศึก: สงครามเวียดนาม

พลเอก บุญเลิศ แก้วประสิทธิ์ อดีตนายทหาร และนักการเมือง สมาชิกพรรคประชาธิปัตย์, อดีตประธานมูลนิธิศิษย์เก่าโรงเรียนเตรียมทหาร, อดีตประธานคณะที่ปรึกษากองทัพบก, อดีตนายทหารราชองครักษ์พิเศษ อดีตตุลาการศาลทหารสูงสุด อดีตรองประธานราชตฤณมัยสมาคม และประธานองค์การพิทักษ์สยาม
ประวัติ

พล.อ. บุญเลิศ แก้วประสิทธิ์ หรือ เสธ.อ้าย เกิดเมื่อวันที่ 19 กุมภาพันธ์ พ.ศ. 2485 ที่อำเภอท่าหลวง จังหวัดลพบุรี
พล.อ. บุญเลิศ สมรสกับนางธิดา แก้วประสิทธิ์ มีบุตรด้วยกัน 2 คนคือ
พ.ท.หญิง จิตรลดา แก้วประสิทธิ์ ผู้ช่วยนายทหารคนสนิทปลัดกระทรวงกลาโหม
นายบรรดาล แก้วประสิทธิ์
การศึกษา

นักเรียนเตรียมทหารรุ่นที่ 1 พ.ศ. 2503 (รุ่นเดียวกับพล.อ. สุรยุทธ์ จุลานนท์)
นักเรียนนายร้อยพระจุลจอมเกล้า รุ่นที่ 12 พ.ศ. 2508
ประวัติการทำงาน > รับราชการทหาร

พล.อ. บุญเลิศ แก้วประสิทธิ์ เคยดำรงตำแหน่ง ประธานคณะที่ปรึกษากองทัพบก นายทหารราชองครักษ์พิเศษ ตุลาการศาลทหารสูงสุด รองประธานราชตฤณมัยสมาคมและประธานองค์การพิทักษ์สยาม
ในช่วงปี พ.ศ. 2520 พล.อ. บุญเลิศ ซึ่งขณะนั้นมียศเป็นพันตรี  ได้เข้าร่วมในกบฏ 26 มีนาคม พ.ศ. 2520 ที่มี พล.อ. ฉลาด หิรัญศิริ เป็นแกนนำในการล้มรัฐบาลของนายธานินทร์ กรัยวิเชียร ที่มาจากการแต่งตั้งของคณะปฏิรูปการปกครองแผ่นดินของ พล.ร.อ. สงัด ชลออยู่ อย่างไรก็ตามการก่อรัฐประหารครานั้นไม่ได้ประสบความสำเร็จ
ประวัติการทำงาน > การเมือง

นับจากวันนั้นเป็นเวลาหลายปีที่ พล.อ. บุญเลิศ แก้วประสิทธิ์ ห่างหายจากสารบททางการเมือง แต่ในวันที่ 16 มิถุนายน พ.ศ. 2555 ชื่อของพล.อ. บุญเลิศ แก้วประสิทธิ์ได้กลับมามีบทบาททางการเมืองอีกครั้ง ในฐานะประธานองค์การพิทักษ์สยาม ที่ประกาศเสียงดังฟังชัดว่าจะเป็นแกนนำมวลชนชุมนุมใหญ่ขับไล่รัฐบาลยิ่งลักษณ์ ชินวัตร ดีเดย์วันที่ 24 พฤศจิกายนนี้ โดยมี "ธง" นำประเทศไทยย้อนเวลาไปสู่การ "แช่แข็ง" นักการเมืองไม่ให้มายุ่งกับการปฏิรูปประเทศเป็นเวลาอย่างน้อย 2 ปี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พล.อ. บุญเลิศได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 26
ประวัติการทำงาน > นายกสมาคมมวยสากลสมัครเล่นแห่งประเทศไทย

นอกจากนี้แล้ว พล.อ. บุญเลิศ แก้วประสิทธิ์ ยังดำรงตำแหน่งนายกสมาคมมวยสากลสมัครเล่นแห่งประเทศไทยด้วย ซึ่งนับเป็นการดำรงตำแหน่งในช่วงที่สำคัญที่ทางไทยมีปัญหาบาดหมางกับทางสหพันธ์มวยสากลสมัครเล่นนานาชาติ หรือไอบ้า จนเกือบจะถูกตัดสิทธิให้เข้าร่วมแข่งขันในกีฬาโอลิมปิก และถูกให้ออกจากสมาชิกสหพันธ์ฯ ซึ่งในการแข่งขันโอลิมปิก 2012 ที่กรุงลอนดอน พล.อ. บุญเลิศ ได้ประกาศไว้ว่าหากนักกีฬาไทยไม่อาจคว้าเหรียญทองมาได้ จะลาออกจากตำแหน่ง ซึ่งต่อมาก็ไม่มีใครสามารถคว้าเหรียญทองมาได้จริง (ที่ประสบความสำเร็จสูงสุด คือ แก้ว พงษ์ประยูร ที่ได้เหรียญเงินในรุ่นไลต์ฟลายเวต) พล.อ. บุญเลิศ ก็ได้ลาออกจริงตามที่ได้ให้วาจาไว้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2519 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2517 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2523 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2512 –  แกลแลนทรี่ครอส ประดับดาวทอง
พ.ศ. 2511 –  เหรียญรณรงค์เวียดนาม
สหรัฐ :
พ.ศ. 2512 –  เหรียญซิลเวอร์สตาร์
ณรงค์ กิตติขจร

| พันเอกณรงค์ กิตติขจรป> ช. ป.ม. ต.จ. ร.ก. ภ.ป.ร. ๕ |
| --- | --- |


สมาชิกสภาผู้แทนราษฎร จังหวัดพระนครศรีอยุธยา
ดำรงตำแหน่ง 24 เมษายน พ.ศ. 2525 – 23 กุมภาพันธ์ พ.ศ. 2534 (8 ปี 305 วัน)
สมาชิกสภานิติบัญญัติแห่งชาติ
ดำรงตำแหน่ง 15 มีนาคม พ.ศ. 2534 – 21 มีนาคม พ.ศ. 2535 (1 ปี 6 วัน)
หัวหน้าพรรคเสรีนิยม
ดำรงตำแหน่ง พ.ศ. 2529 – 2535
ก่อนหน้า: ปรีดา พัฒนถาบุตร
ถัดไป: ตราชู บริสุทธิ์ (รักษาการ)
 
ข้อมูลส่วนบุคคล
เกิด: 21 ตุลาคม พ.ศ. 2476 ประเทศสยาม
เสียชีวิต: 14 พฤษภาคม พ.ศ. 2567 (90 ปี) โรงพยาบาลพระมงกุฎเกล้า เขตราชเทวี กรุงเทพมหานคร ประเทศไทย
สัญชาติ: ไทย
ศาสนา: พุทธเถรวาท
พรรคการเมือง: ชาติไทย (2526–2529) เสรีนิยม (2529–2535)
คู่สมรส: สุภาพร จารุเสถียร (สมรส 2501; เสียชีวิต 2548)
บุตร: เกริกเกียรติ กรกาจ กิจก้อง กรองกาญจน์
บุพการี: ถนอม กิตติขจร (บิดา) จงกล กิตติขจร (มารดา)
ญาติ: ประภาส จารุเสถียร (บิดาภรรยา)
การศึกษา: โรงเรียนสวนกุหลาบวิทยาลัย
ศิษย์เก่า: โรงเรียนนายร้อยพระจุลจอมเกล้า โรงเรียนนายร้อยทหารบกแซนด์เฮิสต์
อาชีพ:  ทหาร  นักการเมือง 
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ยศ:  พันเอก
ผ่านศึก: สงครามเกาหลี สงครามเวียดนาม การก่อการกำเริบคอมมิวนิสต์ในประเทศไทย

พันเอก ณรงค์ กิตติขจร (21 ตุลาคม พ.ศ. 2476 — 14 พฤษภาคม พ.ศ. 2567) เป็นอดีตนายทหารและอดีตนักการเมืองชาวไทย เป็นบุตรชายของจอมพลถนอม กิตติขจร อดีตนายกรัฐมนตรี อีกทั้งยังเป็นบุตรเขยของจอมพล ประภาส จารุเสถียร
ประวัติ > ชีวิตส่วนตัว

พ.อ. ณรงค์ กิตติขจร เกิดเมื่อวันวันที่ 21 ตุลาคม พ.ศ. 2476 เป็นบุตรชายคนโตของจอมพล ถนอม กิตติขจร อดีตนายกรัฐมนตรี กับท่านผู้หญิงจงกล กิตติขจร และเป็นบุตรเขยของจอมพล ประภาส จารุเสถียร อดีตรัฐมนตรีว่าการกระทรวงมหาดไทย และอดีตอธิบดีกรมตำรวจ เพราะ ได้สมรสกับนางสุภาพร กิตติขจร บุตรสาวคนที่ 3 ของจอมพล ประภาส ซึ่งรู้จักคุ้นเคยกับมาตั้งแต่อายุได้ 5 - 6 ขวบ และได้ขอแต่งงานเมื่อคุณสุภาพรอายุได้เพียง 18 ปีเท่านั้น (ในขณะนั้น พ.อ. ณรงค์ ติดยศ"ร้อยตรี") โดยมีบุตร-ธิดารวม 4 คน ได้แก่
พล.อ. เกริกเกียรติ กิตติขจร สมรสกับนางนัฎฐา กิตติขจร มีบุตรทั้งหมด 2 คน คือ
นางสาวกนกรส กิตติขจร
นายกฎเกณฑ์ กิตติขจร
นายกรกาจ กิตติขจร (เสียชีวิตแล้ว) ในเดือนพฤษภาคม พ.ศ. 2557 สมรสกับนางประพจนีย์ กิตติขจร มีบุตรทั้งหมด 1 คน คือ
นายกิตติพจน์ กิตติขจร
พล.ท. กิจก้อง กิตติขจร
นางกรองกาญจน์ ดิศกุล ณ อยุธยา สมรสกับ พล.อ. ม.ล.กุลชาติ ดิศกุล มีบุตรทั้งหมด 2 คน คือ
นายดิศพงษ์ ดิศกุล ณ อยุธยา
นางสาวกรกมล ดิศกุล ณ อยุธยา
ประวัติ > การศึกษา

พ.อ. ณรงค์ กิตติขจร จบการศึกษาจากโรงเรียนสวนกุหลาบวิทยาลัย แล้วศึกษาต่อที่โรงเรียนนายร้อยพระจุลจอมเกล้า จปร.รุ่นที่ 5 และได้ศึกษาที่โรงเรียนนายร้อยทหารบกแซนด์เฮิสต์ สหราชอาณาจักร ซึ่งเป็นโรงเรียนนายร้อยที่มีชื่อเสียงแห่งหนึ่งในสหราชอาณาจักร
การรับราชการ

พ.อ. ณรงค์ กิตติขจร ได้ดำรงตำแหน่งเป็นผู้ช่วยเลขาธิการคณะรัฐประหาร (รัฐประหารในประเทศไทย 17 พฤศจิกายน พ.ศ. 2514) เมื่อการรัฐประหารเสร็จสิ้นลง ได้ดำรงตำแหน่งรองเลขาธิการคณะกรรมการตรวจและติดตามผลการปฏิวัติราชการ (ก.ต.ป.) และเป็นผู้บังคับบัญชากองพันทหารราบที่ 2 กรมทหารราบที่ 11 รักษาพระองค์ (ร.11 พัน.2 รอ.)
หลังจากเหตุการณ์รัฐประหารครั้งนี้แล้ว พ.อ. ณรงค์ กิตติขจร เป็นที่คาดหมายว่าจะเป็นผู้สืบทอดอำนาจต่อจากจอมพล ถนอม กิตติขจร ผู้เป็นพ่อ เพราะด้วยสถานการณ์ในเวลานั้น ปรากฏข่าวการคอร์รัปชั่นกันอย่างกว้างขวางรวมทั้งการใช้อำนาจไปในทางที่มิชอบด้วย เช่น กรณีเฮลิคอปเตอร์ของกองทัพบกตกที่อำเภอบางเลน จังหวัดนครปฐม เมื่อวันที่ 29 เมษายน พ.ศ. 2516 เป็นต้น ทางรัฐบาลได้แก้ปัญหาด้วยการตั้งคณะกรรมการตรวจสอบและติดตามผลการปฏิบัติราชการ หรือ ก.ต.ป. ขึ้นมาเพื่อจัดการปัญหาการคอร์รัปชั่น แต่กลับมี พ.อ. ณรงค์ กิตติขจร ซึ่งเป็นลูกชายนายกรัฐมนตรีเป็นผู้ดูแล จึงไม่มีความเชื่อมั่นว่าจะสามารถจัดการปัญหาได้อย่างแท้จริง ดังนั้นเมื่อเกิดเหตุการณ์ 14 ตุลา ขึ้น ประชาชนส่วนหนึ่งที่โกรธแค้นจึงได้เผาทำลายอาคารของสำนักงานแห่งนี้ ที่ตั้งอยู่ ณ สี่แยกคอกวัว
ส่วนบทบาทของ พ.อ. ณรงค์ กิตติขจร ถูกกล่าวหาว่าเป็นผู้ขึ้นเฮลิคอปเตอร์ และเป็นผู้กราดยิงกระสุนจริงจากเฮลิคอปเตอร์ลงมายังผู้ชุมนุมที่อยู่เบื้องล่าง แต่ พ.อ. ณรงค์ ได้ปฏิเสธในเรื่องนี้มาโดยตลอด
การเมือง

หลังสถานการณ์ทางการเมืองสงบลง พ.อ. ณรงค์ ได้เดินทางกลับมายังประเทศไทย และลงสมัครเลือกตั้ง ส.ส. เพชรบุรี ใน พ.ศ. 2522 แต่ได้รับเลือกเป็นส.ส.จังหวัดพระนครศรีอยุธยา สังกัดพรรคชาติไทย ในครั้งถัดมา เมื่อ พ.ศ. 2526 และเข้าร่วมกับพรรคการเมืองชื่อพรรค "เสรีนิยม" ซึ่งมี ปรีดา พัฒนถาบุตร เป็นหัวหน้าพรรค และต่อมาได้เปลี่ยนแปลงกรรมการบริหารโดย พ.อ.ณรงค์ เข้ารับตำแหน่งหัวหน้าพรรคแทน เขาได้ลงสมัคร ส.ส. ในจังหวัดเดิม ได้รับเลือกตั้งมาอีก 2 สมัย ในปี พ.ศ. 2529, พ.ศ. 2531 และยังได้รับแต่งตั้งเป็น สมาชิกสภานิติบัญญัติแห่งชาติ ปี พ.ศ. 2534
ในเดือนตุลาคม พ.ศ. 2546 นายเทพมนตรี ลิมปพยอม นักวิชาการอิสระด้านประวัติศาสตร์ ได้เปิดตัวหนังสือมา 2 เล่ม ชื่อ "ลอกคราบ 14 ตุลา ดักแด้ประวัติศาสตร์การเมืองไทย" และ "พันเอก ณรงค์ กิตติขจร 30 ปี 14 ตุลา ข้อกล่าวหาที่ไม่สิ้นสุด" โดยมีเนื้อหาอ้างอิงจากเอกสารราชการลับในเหตุการณ์ 14 ตุลา ซึ่งมีเนื้อหาว่าทั้ง พ.อ.ณรงค์ และจอมพล ถนอม มิได้เป็นผู้สั่งการในเหตุการณ์ 14 ตุลา
การถึงแก่กรรม

พ.อ. ณรงค์ กิตติขร เสียชีวิตเมื่อวันที่ 14 พฤษภาคม พ.ศ. 2567 ที่โรงพยาบาลพระมงกุฎเกล้า เขตราชเทวี กรุงเทพมหานคร สิริอายุ 90 ปี
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2505 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2512 –  เหรียญกล้าหาญ (ร.ก.)
พ.ศ. 2504 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2512 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2526 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2509 –  เหรียญจักรมาลา (ร.จ.ม.)
พ.ศ. 2507 –  เหรียญรัตนาภรณ์ รัชกาลที่ 9 ชั้นที่ 5 (ภ.ป.ร.5)
พ.ศ. 2526 –  เหรียญกาชาดสรรเสริญ
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2511 –  แกลแลนทรีครอส ประดับดาวทอง
พ.ศ. 2510 –  เหรียญรณรงค์เวียดนาม
สหรัฐ :
พ.ศ. 2511 –  เหรียญซิลเวอร์สตาร์
ดูเพิ่ม

เหตุการณ์ 14 ตุลา
เหตุการณ์ 6 ตุลา
พิจิตร กุลละวณิชย์

| พลเอกพิจิตร กุลละวณิชย์ป> จ., ม.ป.ช., ม.ว.ม., อ.ร., ภ.ป.ร.3 |
| --- | --- |
พิจิตร กุลละวณิชย์ (คนขวา) ในปี 2559

องคมนตรี
ดำรงตำแหน่ง 13 กรกฎาคม พ.ศ. 2536 - 6 ธันวาคม พ.ศ. 2559
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
แม่ทัพภาคที่ 1
ดำรงตำแหน่ง 1 ตุลาคม พ.ศ. 2527 – 30 กันยายน พ.ศ. 2529
ก่อนหน้า: พัฒน์ อุไรเลิศ
ถัดไป: วัฒนชัย วุฒิศิริ
 
ข้อมูลส่วนบุคคล
เกิด: 6 กรกฎาคม พ.ศ. 2475 (92 ปี) จังหวัดฉะเชิงเทรา ประเทศสยาม
ศาสนา: พุทธ
คู่สมรส: อรุณี กุลละวณิชย์ (หย่า) คุณหญิงวิมล กุลละวณิชย์
ยศที่ได้รับการแต่งตั้ง
สังกัด: กองทัพบกไทย
ยศ:  พลเอก
ผ่านศึก: สงครามเวียดนาม การก่อการกำเริบคอมมิวนิสต์ในประเทศไทย

พลเอก พิจิตร กุลละวณิชย์ (6 กรกฎาคม พ.ศ. 2475) นายกสภาวิทยาลัยสันตพล อดีตองคมนตรี ผู้ช่วยผู้บัญชาการทหารบก และรองผู้บัญชาการทหารสูงสุด มีศักดิ์เป็นน้าของชัชชาติ สิทธิพันธุ์
ประวัติ > ชีวิตส่วนตัว

พล.อ. พิจิตร เกิดเมื่อวันที่ 6 กรกฎาคม พ.ศ. 2475 ที่อำเภอแปดริ้ว (ปัจจุบันคือ อำเภอเมืองฉะเชิงเทรา) เป็นบุตรคนโตในจำนวน 7 คนของจวน กุลละวณิชย์ ที่เป็นลูกของ นายปลื้ม กุลละวณิชย์ และเป็นหลานลุงของ พล.ต.อ. พิชัย กุลละวณิชย์
ประวัติ > การศึกษา

เมื่อจบการศึกษาจากโรงเรียนไตรมิตรวิทยาลัย และโรงเรียนกรุงเทพคริสเตียนวิทยาลัย จึงสอบเข้าโรงเรียนนายร้อยพระจุลจอมเกล้า รุ่นที่ 2
ขณะที่เรียนอยู่ปีที่ 2 นั้นมีผลการเรียนดีเด่นมาก จึงถูกส่งไปศึกษาต่อที่โรงเรียนนายร้อยเวสต์ปอยต์ สหรัฐอเมริกา สำเร็จการศึกษาจากโรงเรียนนายร้อยเวสต์ปอยต์เท่อปีที่ พ.ศ. 2501 จากนั้นศึกษาต่อที่โรงเรียนทหารราบกองทัพบกสหรัฐฯ ค่ายเบนนิ่ง รัฐจอร์เจียในหลักสูตรผู้บังคับหมวด, หลักสูตรจู่โจม และหลักสูตรพลร่ม ระหว่าง พ.ศ. 2504 – พ.ศ. 2505 ศึกษาหลักสูตร ผู้บังคับกองพัน ที่ค่ายเบนนิ่ง และในปี พ.ศ. 2508 – พ.ศ. 2509 เข้าศึกษาในโรงเรียนเสนาธิการทหารบก
การทำงาน > ราชการทหาร

หลังจบการศึกษาก็ได้เริ่มรับราชการครั้งแรกเป็นครูอยู่แผนกวิชาการรบพิเศษและส่งทางอากาศ โรงเรียนทหารราบ ศูนย์การทหารราบ จังหวัดลพบุรี ทำหน้าที่ฝึกสอนนายทหารและนายสิบในหลักสูตรจู่โจมและโดดร่มหลายรุ่น ในการสอนนักเรียนจู่โจม ระหว่างการฝึกเข้าตี แทงดาบ หรือ เลิกแถว จะกำหนดให้นักเรียนทหาร ร้องคำว่า "เอีย" เป็นสัญลักษณ์การคำรามของเสือก่อนการจู่โจม ทำให้ได้รับสมญานามว่า "เสือใหญ่" เช่นเดียวกับสัญลักษณ์ของหน่วยจู่โจม มาตั้งแต่นั้น จึงทำให้ในปัจจุบัน สื่อมวลชนจึงนิยมเรียกชื่อเขาเล่น ๆ ว่า "บิ๊กเสือ"
หลังจบการศึกษาที่ค่ายเบนนิ่ง แล้วกลับมาเป็นนายทหารยุทธการและการฝึกของกองพันทางอากาศที่ 1 (ปัจจุบันคือกองพันทหารราบที่ 3 กรมทหารราบที่ 31 รักษาพระองค์) ซึ่งเป็นกองพันส่งทางอากาศกองพันแรกของกองทัพบกซึ่งอยู่ที่ลพบุรี
หลังจบโรงเรียนเสนาธิการทหารบก ก็ได้ย้ายไปรับตำแหน่งเป็นหัวหน้ายุทธการและการฝึกศูนย์สงครามพิเศษ จังหวัดลพบุรี จากนั้นได้เดินทางไปราชการสงครามในสงครามเวียดนาม ต่อมาได้เลื่อนตำแหน่งขึ้นเป็นรองผู้บังคับการหัวหน้ายุทธการในเวียดนามใต้ (ปฏิบัติการร่วมกับ พ.ท. ชวลิต ยงใจยุทธ (ยศในขณะนั้น)) จากนั้นไปปฏิบัติราชการพิเศษในพระราชอาณาจักรลาว ตำแหน่งรองผู้บังคับการหน่วยรบพิเศษเฉพาะกิจราทิกุลอยู่ 1 ปี คือระหว่าง พ.ศ. 2514 – พ.ศ. 2515 และเป็นผู้บังคับการหน่วยเดียวกันนี้จนถึงปี พ.ศ. 2517 หลังจากกลับจากราชการพิเศษ ได้เข้ารับตำแหน่งเป็นผู้ช่วยหัวหน้ากองยุทธการ กรมยุทธการทหารบก
ในเหตุการณ์กบฏ 9 กันยา พล.อ. พิจิตร ซึ่งขณะนั้นดำรงตำแหน่งแม่ทัพภาคที่ 1 ในยศ"พลโท" เป็นผู้ประสานจัดเครื่องบินให้แก่ พล.ต. มนูญ รูปขจร แกนนำก่อการกบฏ เพื่อเดินทางออกนอกประเทศ
หลังเกษียณอายุราชการแล้ว ได้รับพระกรุณาโปรดเกล้าฯ ให้เป็นองคมนตรีเมื่อวันที่ 13 กรกฎาคม พ.ศ. 2536
การทำงาน > ราชการพิเศษ

พ.ศ. 2524 : นายทหารราชองครักษ์เวร
พ.ศ. 2524 : นายพิเศษประจำกรมทหารราบที่ 1 มหาดเล็กรักษาพระองค์
พ.ศ. 2525 : นายพิเศษประจำกรมทหารราบที่ 11 รักษาพระองค์, กรมทหารราบที่ 31 รักษาพระองค์, กรมทหารปืนใหญ่ที่ 1 รักษาพระองค์
พ.ศ. 2528 : นายทหารราชองครักษ์, นายพิเศษประจำกรมทหารราบที่ 2 รักษาพระองค์
พ.ศ. 2529 : นายพิเศษประจำกรมทหารราบที่ 21 รักษาพระองค์
พ.ศ. 2530 : นายพิเศษประจำกรมทหารม้าที่ 1 รักษาพระองค์ และกองพันทหารปืนใหญ่ที่ 21 รักษาพระองค์
พ.ศ. 2530 : ตุลาการศาลทหารสูงสุด
พ.ศ. 2533 : กรรมการกิตติมศักดิ์ของสภาลูกเสือแห่งชาติ
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2541 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2520 –  เครื่องราชอิสริยาภรณ์อันมีศักดิ์รามาธิบดี ชั้นที่ 4 อัศวิน (อ.ร.)
พ.ศ. 2511 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2528 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2512 –  เหรียญราชการชายแดน (ช.ด.)
พ.ศ. 2516 –  เหรียญจักรมาลา (ร.จ.ม.)
พ.ศ. 2530 –  เหรียญลูกเสือสดุดี ชั้นที่ 1
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > ต่างประเทศ

สหรัฐ :
พ.ศ. 2511 -  เหรียญบรอนซ์สตาร์ ประดับ วี
พ.ศ. 2511 -  เหรียญเนชันดิเฟนเซอวิส
พ.ศ. 2511 -  เมอริโทเรียส ยูนิท คอมมันเดเชิน (ทหารบก)
เวียดนามใต้ :
พ.ศ. 2511 -  แกลแลนทรี่ครอส ยูนิท ไซเทเชิน
พ.ศ. 2511 -  เหรียญรณรงค์เวียดนาม
เกาหลีใต้ :
พ.ศ. 2529 -  เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 2
ชีวิตส่วนตัว

พล.อ. พิจิตร เคยสมรสกับอรุณี กุลละวณิชย์ มีบุตร 3 คน คนแรกคือ
พิเชฏฐ์ กุลละวณิชย์ ซึ่งภายหลังได้เปิดเผยต่อสาธารณะว่าบุตรชายคนดังกล่าวได้ตัดขาดจากตน แต่พิเชฏฐ์ออกมาปฏิเสธ
พิชาญ กุลละวณิชย์ ซึ่งเป็นผู้ได้รับพระราชทานเครื่องราชอิสริยาภรณ์จุลจอมเกล้า ชั้นตติยจุลจอมเกล้า
อัญชนา กุลละวณิชย์
ต่อมาสมรสกับ พ.อ.หญิง คุณหญิงวิมล กุลละวณิชย์ ไม่มีบุตรด้วยกัน
เข็มแถบจู่โจม กองทัพบกสหรัฐ
นริส ประทุมสุวรรณ

| นริส ประทุมสุวรรณ |
| --- | --- |

ผู้บัญชาการทหารเรือ
ดำรงตำแหน่ง 1 ตุลาคม พ.ศ. 2560 – 30 กันยายน พ.ศ. 2561
ก่อนหน้า: พลเรือเอก​ ณะ อารีนิจ
ถัดไป: พลเรือเอก​ ลือชัย รุดดิษฐ์
สมาชิกสภานิติบัญญัติแห่งชาติ
ดำรงตำแหน่ง 11 ตุลาคม พ.ศ. 2559 – 21 พฤษภาคม พ.ศ. 2562
สมาชิกคณะรักษาความสงบแห่งชาติ
ดำรงตำแหน่ง 1 ตุลาคม พ.ศ. 2560 – 30 กันยายน พ.ศ. 2561
ผู้ช่วยผู้บัญชาการทหารเรือ
ดำรงตำแหน่ง 1 ตุลาคม พ.ศ. 2559 – 30 กันยายน พ.ศ. 2560
 
ข้อมูลส่วนบุคคล
เกิด: 1 เมษายน พ.ศ. 2501 (66 ปี)
คู่สมรส: เกสรา ประทุมสุวรรณ
บุตร: ธัชพรรณ ประทุมสุวรรณ   ปณิดา ประทุมสุวรรณ
ศิษย์เก่า: โรงเรียนสวนกุหลาบวิทยาลัย รุ่น 89 (OSK.89)   โรงเรียนเตรียมทหาร รุ่น 16 (ตท.16)   โรงเรียนนายเรือ รุ่น 73   โรงเรียนเสนาธิการทหารเรือ   วิทยาลัยการทัพเรือ รุ่น 32
ชื่อเล่น: นุ้ย
ยศที่ได้รับการแต่งตั้ง
ยศ:  พลเรือเอก

พลเรือเอก นริส ประทุมสุวรรณ อดีตตุลาการศาลทหารสูงสุด ผู้บัญชาการทหารเรือ อดีตสมาชิกสภานิติบัญญัติแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ คณะกรรมการยุทธศาสตร์ชาติ กรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการในคณะกรรมการมูลนิธิโรงพยาบาลสมเด็จพระยุพราช อดีตผู้บัญชาการศูนย์บัญชาการแก้ไขปัญหาการทำประมงผิดกฎหมาย อดีตผู้ช่วยผู้บัญชาการทหารเรือ และสมาชิกคณะรักษาความสงบแห่งชาติ
ประวัติ

พลเรือเอกนริสหรือ บิ๊กนุ้ย เกิดเมื่อวันที่ 1 เมษายน พ.ศ. 2501 เป็นบุตรของพันตรีสุชาย และดร.สโรชา ประทุมสุวรรณ จบการศึกษาจาก โรงเรียนสวนกุหลาบวิทยาลัย รุ่น 89 (OSK.89) โรงเรียนเตรียมทหาร รุ่น 16 โรงเรียนนายเรือ รุ่น 73 โรงเรียนเสนาธิการทหารเรือ และ วิทยาลัยการทัพเรือ รุ่น 32
ด้านชีวิตครอบครัวสมรสกับนาง เกสรา ประทุมสุวรรณ (นามสกุลเดิม;ฟักสังข์) มีบุตรสาว 2 คนคือ นางสาวธัชพรรณ ประทุมสุวรรณ และ นางสาวปณิดา ประทุมสุวรรณ
สมาชิกสภานิติบัญญัติแห่งชาติ

วันที่ 11 ตุลาคม พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้า ฯ แต่งตั้งพลเรือเอกนริสเป็นสมาชิกสภานิติบัญญัติแห่งชาติ
ผู้บัญชาการทหารเรือ

ในวันที่ 1 กันยายน พ.ศ. 2560 พระบาทสมเด็จพระวชิรเกล้าเจ้าอยู่หัว ได้มีพระราชโองการโปรดเกล้า ฯ แต่งตั้งพลเรือเอกนริสขึ้นเป็นผู้บัญชาการทหารเรือสืบต่อจากพลเรือเอก ณะ อารีนิจ ที่เกษียณอายุราชการในวันที่ 30 กันยายน พ.ศ. 2560
รางวัลที่ได้รับ

รางวัลเกียรติยศจักรดาว ปี 2561
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2559 –  เหรียญราชการชายแดน (ช.ด.)
พ.ศ. 2534 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

สิงคโปร์ :
พ.ศ. 2561 -  เหรียญปิงกัต จาซา เกมิลัง (เท็นเทรา)
ธีรชัย นาควานิช

| พลเอกธีรชัย นาควานิชม> ป.ช., ม.ว.ม. |
| --- | --- |


องคมนตรี
ดำรงตำแหน่ง 6 ธันวาคม พ.ศ. 2559 – 19 มิถุนายน พ.ศ. 2561
กษัตริย์: พระบาทสมเด็จพระวชิรเกล้าเจ้าอยู่หัว
ผู้บัญชาการทหารบก
ดำรงตำแหน่ง 1 ตุลาคม พ.ศ. 2558 – 30 กันยายน พ.ศ. 2559
ก่อนหน้า: พลเอก อุดมเดช สีตบุตร
ถัดไป: พลเอก เฉลิมชัย สิทธิสาท
เลขาธิการคณะรักษาความสงบแห่งชาติ
ดำรงตำแหน่ง 1 ตุลาคม พ.ศ. 2558 – 30 กันยายน พ.ศ. 2559
ก่อนหน้า: อุดมเดช สีตบุตร
ถัดไป: เฉลิมชัย สิทธิสาท
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 6 ธันวาคม พ.ศ. 2559
 
ข้อมูลส่วนบุคคล
เกิด: 16 พฤศจิกายน พ.ศ. 2498 (69 ปี)
คู่สมรส: พลโทหญิง บุญรักษา นาควานิช
บุพการี: พลตรี ธวัชชัย นาควานิช (บิดา) หม่อมราชวงศ์พิศวาส นาควานิช (มารดา)
ยศที่ได้รับการแต่งตั้ง
สังกัด:  กองทัพบกไทย
ประจำการ: พ.ศ. 2519 - 2559
ยศ:  พลเอก
บังคับบัญชา: กองทัพบก

พลเอก ธีรชัย นาควานิช (เกิด 16 พฤศจิกายน พ.ศ. 2498) เป็นนายทหาร อดีตผู้บัญชาการทหารบก, อดีตองคมนตรี และอดีตราชองครักษ์พิเศษ
ประวัติ > ชีวิตส่วนตัว

พล.อ. ธีรชัย นาควานิช ชื่อเล่น หมู หรือ บิ๊กหมู เกิดเมื่อวันที่ 16 พฤศจิกายน พ.ศ. 2498 เป็นบุตรของพลตรี ธวัชชัย นาควานิช กับ ม.ร.ว.พิศวาส ดิศกุล นาควานิช มีพี่น้อง 4 คนคือ
พล.ต.หญิง มนัสสวาสดิ์ อานุภาพ ข้าราชการบำนาญ สังกัดกระทรวงกลาโหม
พล.อ. ธีรชัย นาควานิช อดีตองคมนตรี อดีตผู้บัญชาการทหารบก
พล.ท. ปิยวัฒน์ นาควานิช ตุลาการศาลทหารสูงสุด อดีตแม่ทัพภาคที่ 4 กรรมการในคณะกรรมการขับเคลื่อนการแก้ไข้ปัญหาจังหวัดชายแดนภาคใต้ ตามคำสั่ง คณะรักษาความสงบแห่งชาติ อดีตราชองครักษ์เวร
พล.อ. วุฒิชัย นาควานิช ราชองครักษ์ ผู้ทรงคุณวุฒิพิเศษกองทัพบก อดีตรองแม่ทัพภาคที่ 1 อดีตผู้บัญชาการกองพลทหารราบที่ 9
ประวัติ > การศึกษา

จบการศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน รุ่นที่ 15 รุ่นเดียวกับ ศาสตราจารย์พิเศษธงทอง จันทรางศุ จากนั้นเข้ารับการศึกษาที่โรงเรียนเตรียมทหาร รุ่นที่ 14 รุ่นเดียวกับ พล.อ.อ. ตรีทศ สนแจ้ง และน.อ. วีระยุทธ ดิษยะศริน อดีตพระสวามีในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี

และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 25 รุ่นเดียวกับ พล.อ. อุดมเดช สีตบุตร, พล.อ. สุรเชษฐ์ ชัยวงศ์, พล.อ. นิพัทธ์ ทองเล็ก, พล.อ. ประสูตร รัศมีแพทย์
การรับราชการ > ราชการทหาร

พ.ศ. 2550 : เสนาธิการกองทัพน้อยที่ 1
พ.ศ. 2551 : รองแม่ทัพน้อยที่ 1
พ.ศ. 2552 : รองแม่ทัพภาคที่ 1
พ.ศ. 2553 : แม่ทัพน้อยที่ 1
พ.ศ. 2554 : ผู้ช่วยเสนาธิการทหารบก ฝ่ายส่งกำลังบำรุง
พ.ศ. 2555 : รองเสนาธิการทหารบก
พ.ศ. 2556 : แม่ทัพภาคที่ 1
พ.ศ. 2557 : ผู้ช่วยผู้บัญชาการทหารบก
พ.ศ. 2558 : ผู้บัญชาการทหารบก
พล.อ .ธีรชัย นาควานิช ก้าวขึ้นสู่ตำแหน่งผู้บัญชาการทหารบก คนที่ 39 เป็นนายทหารจากถิ่นบูรพาพยัคฆ์ ที่ขึ้นนั่งเก้าอี้ผู้บัญชาการทหารบกเป็นคนที่ 5
เคยดำรงตำแหน่งแม่ทัพภาคที่ 1 มีบทบาทสำคัญในช่วงรัฐประหาร ถือว่าได้ร่วมเสี่ยงเป็นเสี่ยงตาย รวมทั้งเคยเป็นผู้บัญชาการกองกำลังรักษาความสงบ ซึ่งมีความคุ้นเคยกับ ผบ.หน่วยคุมกำลังหลักในกรุงเทพฯ นอกจากความอาวุโสแล้ว ผบ.ทบ.คนใหม่ ในช่วงหัวเลี้ยวหัวต่อที่สำคัญของบ้านเมืองที่ยังมีความขัดแย้ง จึงต้องทำงานเข้าขากับทุกฝ่าย และคำนึงถึงมิติความมั่นคงด้วย
การรับราชการ > ราชการพิเศษ

อดีตองคมนตรี
อดีตราชองครักษ์พิเศษ
อดีตตุลาการศาลทหารสูงสุด
ประธานกรรมการ การประปาส่วนภูมิภาค
กรรมการการไฟฟ้านครหลวง
สมาชิกสภานิติบัญญัติแห่งชาติ
อดีตเลขาธิการคณะรักษาความสงบแห่งชาติ
นายทหารพิเศษประจำกรมทหารราบที่ 31 รักษาพระองค์และกรมทหารราบที่ 1 มหาดเล็กรักษาพระองค์
อดีตประธานสโมสรฟุตบอลอาร์มี่ ยูไนเต็ด
กรรมการ ธนาคารทหารไทย
อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2525 –  เหรียญราชการชายแดน (ช.ด.)
พ.ศ. 2533 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

สิงคโปร์ :
พ.ศ. 2560 –  เหรียญปิงกัต จาซา เกมิลัง (เท็นเทรา)
นภาเดช ธูปะเตมีย์

| พลอากาศเอกนภาเดช ธูปะเตมีย์ |
| --- | --- |

สมาชิกวุฒิสภา
สมาชิกโดยตำแหน่ง 2 พฤศจิกายน พ.ศ. 2564 – 30 กันยายน พ.ศ. 2565 (0 ปี 332 วัน)
ก่อนหน้า: พลอากาศเอก แอร์บูล สุทธิวรรณ
ถัดไป: พลอากาศเอก อลงกรณ์ วัณณรถ
ผู้บัญชาการทหารอากาศ
ดำรงตำแหน่ง 1 ตุลาคม พ.ศ. 2564 – 30 กันยายน พ.ศ. 2565 (0 ปี 364 วัน)
ก่อนหน้า: พลอากาศเอก แอร์บูล สุทธิวรรณ
ถัดไป: พลอากาศเอก อลงกรณ์ วัณณรถ
 
ข้อมูลส่วนบุคคล
เกิด: 26 มกราคม พ.ศ. 2505 (63 ปี)
คู่สมรส: ปัญญดาว ธูปะเตมีย์
บุตร: กนกนันท์ ธูปะเตมีย์
บุพการี: ประพันธ์ ธูปะเตมีย์ (บิดา) วนิดา ธูปะเตมีย์ (มารดา)
ศิษย์เก่า: โรงเรียนเตรียมทหาร รุ่นที่ 21 โรงเรียนนายเรืออากาศนวมินทกษัตริยาธิราช รุ่นที่ 28 โรงเรียนนายทหารชั้นผู้บังคับฝูง รุ่นที่ 71 วิทยาลัยป้องกันราชอาณาจักร รุ่นที่ 58 สถาบันบัณฑิตพัฒนบริหารศาสตร์
ชื่อเล่น: ป้อง
ยศที่ได้รับการแต่งตั้ง
รับใช้:  ไทย
สังกัด:  กองทัพอากาศไทย
ยศ:  พลอากาศเอก
บังคับบัญชา: กองทัพอากาศไทย กองบิน 23 ฝูงบิน 103

พลอากาศเอก นภาเดช ธูปะเตมีย์ (ชื่อเล่น: ป้อง) เป็นนายทหารอากาศชาวไทย อดีตผู้บัญชาการทหารอากาศไทย คนที่ 28
ประวัติ > ชีวิตส่วนตัว

นภาเดชเกิดเมื่อวันที่ 26 มกราคม พ.ศ. 2505 เป็นบุตรของพลอากาศเอก ประพันธ์ ธูปะเตมีย์ ซึ่งเป็นผู้บัญชาการทหารอากาศไทย คนที่ 10 และคุณหญิงวนิดา ธูปะเตมีย์
ประวัติ > การศึกษา

นภาเดชจบการศึกษาจากโรงเรียนเตรียมทหาร รุ่นที่ 21 จากนั้น เข้าสู่โรงเรียนนายเรืออากาศนวมินทกษัตริยาธิราช รุ่นที่ 28